ועדת הכספים, כנסת 17, פרוטוקול מספר 105, 2006-08-15 11:30

יעקב ליצמן: אני מבקש לפתוח את ישיבת ועדת הכספים.

יעקב ליצמן: על סדר היום סוגיית העובדים הזרים בחקלאות.

יעקב ליצמן: אנחנו ממשיכים את הדיון על ההיתרים מ-2001.

יעקב ליצמן: אני מציין את זה לפרוטוקול כדי שלא יאשימו אותי שאני עושה מחטפים בנושאים מסוימים.

יעקב ליצמן: התלוננו בפני יושבת-ראש הכנסת בכתב ובעל-פה שאני עושה מחטפים.

יעקב ליצמן: כעת זה המשך הדיון על החלטות הממשלה ב-2001, ולפני שבוע הטיפול היה עדיין בחיתוליו.

יעקב ליצמן: אני מקדם בברכה את מנכ"ל משרד הפנים שנאות לבוא לכאן ולהשתתף בדיון בנושא הזה.

ראובן ריבלין: פעם ראשונה שלקואליציה יש רוב בוועדת הכספים, זמנית.

יעקב ליצמן: בדרך כלל הקואליציה מצביעה נגד הממשלה.

זאב אלקין: היא סומכת על היושב-ראש ועל עמוד התווך שלה.

דוד טל: לכן היא לא מחליפה אותו עד היום.

דוד טל: לא רוצים להחליף אותך, אומרים שאתה מצוין.

זאב אלקין: האם נקבל תשובות על הנושא שנדון כאן אתמול, על הרשויות המקומיות בצפון?

יעקב ליצמן: אחרי הדיון אתמול ביקשנו ממנכ"ל משרד הפנים להתכונן לענות תשובות גם על כך.

יעקב ליצמן: בדיון הקודם ביקשנו לקבל תשובות בשני מועדים שונים, לאחר שבועיים ולאחר חודש.

יעקב ליצמן: באותו דיון נאמר שעל-פי החלטת הממשלה צריכים להינתן 26,000 אישורים קבועים.

יעקב ליצמן: 21,000 חולקו, ואילו עבור 5,000 האישורים הנותרים נדרש חודש ימים עד שיוציאו הברקות.

יעקב ליצמן: ביקשתי לקבל עדכון ממשרד הפנים ב-15 באוגוסט.

יעקב ליצמן: לפיכך אנחנו נפגשים היום ומבקשים לשמוע כמה הברקות נשלחו.

אפרים כהן: אדוני היושב-ראש, אני מבקש לתקן את הנתונים.

אפרים כהן: על-פי החלטת הממשלה צריכים להינתן 26,000 היתרים.

אפרים כהן: 22,000 היתרים קיימים היום בשטח ו-1,000 עדיין בבירור.

אפרים כהן: היתה החלטה על כניסה של 3,000 עובדים זרים נוספים.

אפרים כהן: היום תקבלו דיווח על כניסה של 3,000 עובדים, לא של 5,000.

יעקב ליצמן: היות ואני פשרן מאוד ורך-לבב, נדבר על 3,000 עובדים נוספים.

יעקב ליצמן: האם היו 1,500 הברקות?

יגאל דוכן: אני מנהל לשכת משרד הפנים בנמל התעופה.

קריאה: נעשה הכרות בינך ובין המנכ"ל, עושה רושם שאתה לא מכירים זה את זה.

יעקב ליצמן: רבותי, המנכ"ל מכהן בתפקידו בקושי שבועיים, ובתוך השבועיים היה 3 חודשים בצפון.

יעקב ליצמן: מה אתם רוצים?

דוד טל: אבל יש לו עבר מפואר.

דוד טל: היה אמור להכיר אותו קודם לכן.

יעקב ליצמן: לזכותו ייאמר, אני מציין את זה לפרוטוקול, מעולם לא דחה אותנו.

יעקב ליצמן: הוא בין המנכ"לים היחידים המופיע כל אימת שמתבקש – איש רציני.

יעקב ליצמן: הוא יקבל על הראש על מה שצריך, בלי קשר.

יגאל דוכן: עד היום הוצאו כ-1,800 הברקות.

יעקב ליצמן: בכך הסתיים הדיון.

יעקב ליצמן: מה הבעיה?

יעקב ליצמן: עכשיו מתחיל דיון?

יעקב ליצמן: חבר הכנסת שפירא ז"ל אמר לי שבמדינה אחרי שחותמים על הסכם מתחיל משא ומתן.

יעקב ליצמן: מי רוצה להסביר?

יוסי ישי: הממשלה החליטה להעמיד לרשות החקלאים 26,000 עובדים.

יוסי ישי: החקלאים זקוקים להרבה יותר, אבל לא משנה.

יוסי ישי: זה כ-50% ממה שהחקלאות צריכה, אבל זאת החלטת הממשלה.

יוסי ישי: הממשלה הקצתה לחקלאים כתבי-אישור, היתרים ל-26,000 עובדים בינואר 2006.

יוסי ישי: היום אנו באוגוסט 2006 וחלק מ-26,000 ההיתרים אינם.

יוסי ישי: אם אומרים שכרגע יש 22,000 או 23,000, משמע שהפער בין זה ובין ה-26,000 זה חקלאים שמחזיקים היתר ואין להם עובד.

יוסי ישי: לכן לא צריך לדבר על 3,000, אלא על השלמה ל-26,000.

יוסי ישי: לא יעלה על הדעת שחקלאי, אחרי שקיצצו לו הכול, ונתנו לו היתר, שזה כמו צ'ק בחתימת ידם, לא יקבל את העובד.

יעקב ליצמן: אני מבקש לרענן את זיכרוננו, ותתקנו אותי אם אני טועה.

יעקב ליצמן: בישיבה הקודמת אמרתי שהממשלה אישרה 26,000 היתרים וחסרים 5,000 עובדים – הוא מתקן אותי שזה 3,000 עובדים, ואני נזכר שאכן אמרו כך לפרוטוקול.

יעקב ליצמן: לא אתווכח על הנתונים.

יעקב ליצמן: אמרו לי נציגי משרד הפנים שנדרש חודש ימים להוצאת כל ההברקות.

יעקב ליצמן: לפיכך אני יודע שעד סוף חודש אוגוסט עליהם להשלים את המכסה עד 26,000.

יעקב ליצמן: האם אדוני חולק על כך?

יוסי ישי: לא.

יעקב ליצמן: מר יגאל דוכן אמר שעד לרגע זה, עד 15 באוגוסט יצאו 1,800 הברקות.

יעקב ליצמן: אני מכבד, תודה רבה, יפה.

יעקב ליצמן: אמורים להיכנס עוד 1,200 עד 1 בספטמבר, השלמה ל-26,000.

יעקב ליצמן: אנחנו נעקוב אם אכן זה יקוים.

ראובן ריבלין: אמרתם שאתם מבררים מה קורה לאותם 1,000 עובדים שלא נמצאים במקומות עבודתם.

ראובן ריבלין: מתי יסתיים הבירור?

אפרים כהן: אנחנו עושים את מרב המאמצים.

ראובן ריבלין: הבירור הזה נמשך כבר 4 שנים.

יעקב ליצמן: מר יוסי ישי, בחוכמה, הציג את הדרישה נכון יותר: רוצים להגיע ל-26,000 עד 1 בספטמבר, נקודה.

יעקב ליצמן: זה מקובל עליי.

יעקב ליצמן: לכן רבותי, נעזוב כעת את כל הבירורים וכאב הראש והספקות.

יעקב ליצמן: אני מבקש לשמוע את מנכ"ל משרד הפנים כי בסך הכול הוא בעל הבית כאן.

יעקב ליצמן: בבקשה אדוני.

רם בלינקוב: אתמול שוחחתי עם מר ששי קציר ואמרתי לו שבעניין הזה, אחרי שהיתה החלטת ממשלה, אנחנו קבלני ביצוע ונבצע את זה בצורה הטובה ביותר.

רם בלינקוב: עלינו להגיע לכך שיהיו 26,000.

רם בלינקוב: אם למישהו יש בעיה עם קצב הביצוע – אני הכתובת.

רם בלינקוב: אין לכם קושי להגיע אליי ואם תהיינה בעיות אני האחראי.

חיים חבלין: אני יושב-ראש ועדה חקלאית בערבה התיכונה.

חיים חבלין: בדיון הקודם ישב כאן מר יוסי אדלשטיין, שלא נמצא כעת, והיום הגיע מר יגאל דוכן ודיווח על 1,800.

חיים חבלין: אני מבקש לשאול האם 1,800 זה מספר ההברקות מאז הדיון הקודם לפני שבועיים.

חיים חבלין: מר יגאל דוכן, האם התשובה חיובית?

יעקב ליצמן: עם כל הכבוד, אני חייב להעיר לך שני דברים.

יעקב ליצמן: אל"ף, מר דוכן לא נמצא בחקירה נגדית אצלך, לכן אתה לא שואל והוא לא עונה לך.

יעקב ליצמן: אני מכבד את השאלות שלך.

יעקב ליצמן: אני הכתובת למתן תשובות, לא הוא.

יעקב ליצמן: בי"ת, אחרי ששמענו כאן הודעה – רבותי, אתם סתם מקלקלים כרגע.

יעקב ליצמן: אחרי ששמענו הודעה חד-משמעית מהמנכ"ל, חבל על הזמן.

יעקב ליצמן: אם יש בעיה, מר רם בלינקוב הוא הכתובת.

יעקב ליצמן: אני בטוח שהכול בסדר.

יעקב ליצמן: זאת התשובה.

חיים חבלין: היו נהלים, שעד היום לא בוטלו, ועובדים לא יכולים להיכנס לארץ.

חיים חבלין: לכן הדיווח הזה לא מדויק.

יעקב ליצמן: אדוני, אני מקבל את הנתונים כהווייתם, כאמת.

יעקב ליצמן: אם יש בעיה כלשהי אדוני מוזמן לפנות אל המנכ"ל והוא יבדוק.

יעקב ליצמן: אני בטוח שהוא יסדר את הדברים בצורה הכי טובה.

חיים חדד: יש לי שאלת הבהרה כדי להבין את סיכום הדיון.

חיים חדד: לכולנו יש היום אישורים ביד אך אין לנו עובדים.

חיים חדד: ב-1 בספטמבר 2006 לא יקרה שחקלאי יחזיק היתר ביד מבלי שיהיו לו הברקות לחוץ-לארץ או עובדים?

שלום בן משה: עם כל הכבוד, אל תטעה את הוועדה, אל תעשה פרשנות כרגע.

שלום בן משה: הדברים נאמרו בבירור.

שלום בן משה: משרד הפנים התחייב שעד סוף החודש תהיינה 3,000 הברקות.

שלום בן משה: בכך יעמדו, זה הכול.

יעקב ליצמן: לא.

יעקב ליצמן: אחזור על דברי המנכ"ל.

יעקב ליצמן: המנכ"ל אמר:

יעקב ליצמן: אחרי שהממשלה החליטה על 26,000 היתרים, יהיו 26,000.

יעקב ליצמן: משרד הפנים הוא קבלן הביצוע של הממשלה.

יעקב ליצמן: אני מצטט את המילים שלו.

יעקב ליצמן: לכן רבותי, אני לא יודע מה עם 1,000 או 2,000.

יעקב ליצמן: עד סוף החודש תתמלא המכסה.

יעקב ליצמן: כדי לסבר את האוזן, אני מבקש לדעת לכמה זמן אתם זקוקים כדי לבצע השלמת המספר ל-26,000.

אפרים כהן: 22,000 עובדים זרים מועסקים כבר היום בחקלאות.

אפרים כהן: משרד הפנים התחייב להוציא הברקות ל-3,000 נוספים עד סוף החודש.

יעקב ליצמן: וגם את ה-1,000 הנותרים תסיימו עד אז.

אפרים כהן: לא נוכל לסיים את זה, אדוני.

אפרים כהן: אל"ף, היתה מלחמה.

יעקב ליצמן: רבותי, אני לא נכנס לוויכוח הזה.

יעקב ליצמן: אני מעביר את העניין למנכ"ל משרד הפנים, שיטפל בזה.

יעקב ליצמן: הוא רציני, יבדוק אם ניתן או לא.

יעקב ליצמן: תודה רבה.

יעקב ליצמן: הישיבה נעולה.